CELEX: 32017R1325
Language: bg
Date: 2017-07-17 00:00:00
Title: Регламент (ЕС) 2017/1325 на Съвета от 17 юли 2017 година за изменение на Регламент (ЕС) 2016/44 за ограничителни мерки с оглед на положението в Либия

18.7.2017   
            
            
               BG
            
            
               Официален вестник на Европейския съюз
            
            
               L 185/16
            
         РЕГЛАМЕНТ (ЕС) 2017/1325 НА СЪВЕТА
   от 17 юли 2017 година
   за изменение на Регламент (ЕС) 2016/44 за ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на Решение 2011/137/ОВППС (1),
   като взе предвид Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (2),
   като има предвид, че:
   
               (1)
            
            
               На 6 февруари 2017 г. Съветът отбеляза, че контрабандата на мигранти и трафика на хора водят до дестабилизиране на политическата ситуация и на сигурността в Либия.
            
         
               (2)
            
            
               На 17 юли 2017 г. Съветът прие Решение (ОВППС) 2017/1338 (3), с което се решава да се прилагат ограничения върху износа на някои стоки в Либия, които могат да се използват за контрабанда на мигранти и трафик на хора.
            
         
               (3)
            
            
               За изпълнението на мерките е необходим нормативен акт на равнището на Съюза, по-специално с цел да се осигури еднаквото им прилагане от страна на икономическите оператори във всички държави членки.
            
         
               (4)
            
            
               Поради това Регламент (ЕС) 2016/44 следва да бъде съответно изменен.
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) 2016/44 се изменя, както следва:
   
               1)
            
            
               Вмъква се следният член:
               „Член 2а
               1.   Предварително разрешение се изисква за:
               
                           а)
                        
                        
                           продажбата, доставката, трансфера или износа, пряко или непряко, на стоките, посочени в приложение VII, независимо дали са с произход от Съюза, или не, на лице, образувание или орган в Либия или за използване в Либия;
                        
                     
                           б)
                        
                        
                           осигуряването на техническа помощ или брокерски услуги, свързани със стоките, посочени в приложение VII, или свързани с осигуряването, производството, поддръжката и използването на такива стоки пряко или непряко на лица, образувания или органи в Либия или за използване в Либия;
                        
                     
                           в)
                        
                        
                           предоставянето на финансиране или финансова помощ по отношение на стоките, посочени в приложение VII, включително по-специално на безвъзмездни средства, заеми и застраховане на експортни кредити за продажба, доставка, трансфер или износ на такива изделия или за предоставяне на съответна техническа помощ или брокерски услуги пряко или непряко на лице, образувание или орган в Либия или за използване в Либия;
                        
                     2.   Приложение VII включва стоките, които могат да се използват за контрабанда на мигранти и трафик на хора.
               3.   Параграф 1 не се прилага за продажбата, доставката, трансфера или износа, пряко или непряко, на стоките, посочени в приложение VII, както и за осигуряването на техническа помощ или брокерски услуги или предоставянето на финансиране или финансова помощ, във връзка с тези стоки от страна на органите на държавите членки на либийското правителство.
               4.   Компетентният орган не издава разрешението, посочено в параграф 1, когато са налице разумни основания да се смята, че стоките могат да бъдат използвани за целите на контрабандата на мигранти и на трафика на хора.
               5.   Когато компетентен орган, посочен в приложение IV, откаже да издаде разрешение или когато отмени, спре, значително измени или отнеме разрешение съгласно настоящия член, съответната държава членка уведомява за това останалите държави членки и Комисията и им предоставя съответната информация.“
            
         
               2)
            
            
               В член 20 се вмъква следната буква:
               
                           „в)
                        
                        
                           да изменя приложение VII с цел уточняване или адаптиране на списъка на включените стоки, които биха могли да се използват за контрабанда на мигранти и за трафик на хора, или с цел актуализиране на кодовете по Комбинираната номенклатура, съдържаща се в приложение I към Регламент (ЕИО) № 2658/87.“
                        
                     
         Член 2
   Текстът от приложението към настоящия регламент се добавя като приложение VII към Регламент (ЕС) 2016/44.
   Член 3
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 юли 2017 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ L 206, 1.8.2015 г., стр. 34.
   
      (2)  ОВ L 12, 19.1.2016 г., стр. 1.
   
      (3)  Решение (ОВППС) 2017/1338 на Съвета от 17 юли 2017 г. за изменение на Решение (ОВППС) 2015/1333/ относно ограничителни мерки с оглед на положението в Либия (виж страница 49 от настоящия брой на Официален вестник).
   
      ПРИЛОЖЕНИЕ
      „
            ПРИЛОЖЕНИЕ VII
            
               Стоки, които биха могли да се използват за контрабанда на мигранти и за трафик на хора, посочени в член 2а
            
            ПОЯСНИТЕЛНА БЕЛЕЖКА
            Кодовете по номенклатурата са взети от Комбинираната номенклатура (КН), както е определена в член 1, параграф 2 от Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа, както са посочени в приложение I към него, които са в сила към датата на публикуването на настоящия регламент и mutatis mutandis при измененията им с последващо законодателство.
            
                         
                     
                     
                        Код по КН
                     
                     
                        Описание
                     
                  
                         
                     
                     
                        8407 21 
                     
                     
                        извънбордови двигатели за придвижване на кораби (с искрово запалване)
                     
                  
                        Ex
                     
                     
                        8408 10 
                     
                     
                        извънбордови двигатели за придвижване на кораби (със запалване чрез компресия)
                     
                  
                        Ex
                     
                     
                        8501 31 
                     
                     
                        електрически извънбордови двигатели за придвижване на кораби с мощност, непревишаваща 750 W
                     
                  
                        Ex
                     
                     
                        8501 32 
                     
                     
                        електрически извънбордови двигатели за придвижване на кораби с мощност, превишаваща 750 W, но непревишаваща 75 kW
                     
                  
                        Ex
                     
                     
                        8903 10 
                     
                     
                        надуваеми лодки за развлечение или спорт
                     
                  
                        Ex
                     
                     
                        8903 99 
                     
                     
                        лодки с извънбордов двигател
                     
                  “